[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Keskaegsed so\u0303jahobused olid poni mo\u0303o\u0303tu"}, {"text_idx": "#000006", "text": "Hobuste ilmumine so\u0303jatandrile muutis po\u0303hjalikult so\u0303japidamist kui sellist ja kasutatavaid taktikaid. Autor/allikas: LadyofHats/Wikimedia Commons"}, {"text_idx": "#000007", "text": "Kuigi ta\u0308napa\u0308evases kunstis kujutatakse keskaegseid lahinguratsusid hiiglaslike elukatena, meenutasid toonased so\u0303jahobused mo\u0303o\u0303tudelt pigem ponisid, osutab U\u0308hendkuningriigi teadlaste uus uuring."}, {"text_idx": "#000008", "text": "Ru\u0308hm U\u0308hendkuningriigi zooarheolooge analu\u0308u\u0308sis sajandivanuste so\u0303jahobuste luid. U\u0308htekokku vaatasid nad 171 leiukohast pa\u0308evavalgele tulnud 1964 hobuse sa\u0308ilmeid, mis pa\u0308rinesid neljandast sajandist 17. sajandi keskpaigani. Luude po\u0303hjal selgus, et ratsud olid u\u0308llatavalt va\u0308ikesed: paljud neist meenutasid ta\u0308napa\u0308evaste hobustega vo\u0303rreldes pigem ponisid, vahendab Gizmodo."}, {"text_idx": "#000009", "text": "Uuringu kaasautori ja Exteri U\u0308likooli arheoloogi Oliver Creightoni so\u0303nul oli so\u0303jahobune keskaegses Inglise u\u0308hiskonnas ja kultuuris ta\u0308htsal kohal. Loom oli omaette staatusesu\u0308mbol, kes seostus tugevalt aristokraatliku maailmapildi arenguga."}, {"text_idx": "#000010", "text": "U\u0308htlasi oli ratsu lahingurelv, keda u\u0308listati tema liikuvuse ja kiiruse to\u0303ttu: hobuste ilmumine so\u0303jatandrile muutis po\u0303hjalikult kogu so\u0303japidamist ja selles kasutatavaid taktikaid. Creightoni so\u0303nul vo\u0303isid keskaegsed hobused olla ku\u0308ll va\u0308ikesed, kuid nende mo\u0303ju u\u0308hiskonnale oli tohutu."}, {"text_idx": "#000011", "text": "Uuringu autorid ma\u0308rkasid, et so\u0303jahobustena vo\u0303idi kasutada va\u0308ga erinevat tu\u0308u\u0308pi ratsusid. Nende seas oli turniiridel kasutatavaid lahinguratsusid, aga ka eri eesma\u0308rkidel kasutatavaid hobuseid ja traavleid, kes talusid ha\u0308sti so\u0303jaka\u0308ike iseloomustavaid pikemaid retki. Arheoloogilises kontekstis vo\u0303ib aga so\u0303jahobuste luid olla raske tavaliste hobuste omadest eristada."}, {"text_idx": "#000012", "text": "Exteri U\u0308likooli arheoloogi Alan Outrami so\u0303nul on so\u0303jaratsude suurus arheoloogide ja ajaloolaste seas juba aastaid vaidlusteema. Kuigi kirjalikes allikates on juttu \"suurtest ratsudest\", ei ta\u0308psustata kusagil, mida sellega ta\u0308pselt mo\u0303eldakse. U\u0308ldiselt vo\u0303tavad uurijad mo\u0303o\u0303dupuuks ta\u0308napa\u0308evased hobused, kes on 170\u2013180 sentimeetri ko\u0303rgused. Vo\u0303rdlusena peavad Outrami so\u0303nul olema ta\u0308napa\u0308eva ratsapolitsei kasutatavad hobused va\u0308hemalt 165 sentimeetri ko\u0303rgused."}, {"text_idx": "#000013", "text": "Paljude filmide va\u0308ntamisel ja na\u0308ituste kokkupanemisel on arheoloogi so\u0303nul eeldatud, et ka keskaja ratsud olid sama suured \u2013 sealt tuleb ka levinud ettekujutus suurtest so\u0303jahobustest. Ometi osutas arheoloogiline aines, et loomad olid u\u0308ldjuhul pigem va\u0308iksemad. Pea u\u0308kski uuritud hobustest poleks Outrami so\u0303nul ta\u0308napa\u0308eval politseihobune. Ta oletab, et lahinguratsud olid ikkagi omaaegsetest to\u0308o\u0308hobustest suuremad, kuid ta\u0308napa\u0308eva mo\u0303istes u\u0308sna va\u0308ikesed."}, {"text_idx": "#000014", "text": "Hobuste ko\u0303rgust mo\u0303o\u0303deti Inglismaal turjast ka\u0308mmaldes ehk umbes ku\u0308mnesentimeetristes u\u0308hikutes. Umbes 16 ka\u0308mbla ehk 160 sentimeetri ko\u0303rgused hobused ilmusid arheoloogiliste leidude sekka alles 13. sajandil. Samas kulus veel umbes sajand, et ratsud saavutaks koormaveoks sobiliku mo\u0303o\u0303du."}, {"text_idx": "#000015", "text": "Uurijate so\u0303nul ma\u0308ngivad ta\u0308napa\u0308eva filmides ja sarjades so\u0303jahobuseid sageli S\u030cairi hobused ehk teatud tu\u0308u\u0308pi koormahobused. S\u030cairi hobustel on aga rangluuko\u0303rgust 18 ka\u0308e jagu ehk nad on ajaloolistest so\u0303jaratsudest paariku\u0308mne sentimeetri vo\u0303rra ko\u0303rgemad. Uurijad leidsid, et juba u\u0308ksnes 15 ka\u0308mbla ko\u0303rgused hobused olnuks omal ajal va\u0308ga haruldased, isegi kui kuninglik ta\u0308kkude aretusprogramm nautis oma hiilgeaegu."}, {"text_idx": "#000016", "text": "To\u0308o\u0308ru\u0308hm on veendunud, et uuritud luud kuulusid ta\u0308iskasvanud hobustele, sest nad vaatasid kokkukasvanud luid, mida esineb ainult kasvamise lo\u0303petanud loomadel. Mo\u0303ned pisematest hobustest olid eeslisuurused, ent uurijate so\u0303nul oli keskmine hobune Rooma ajast uusajani veidi va\u0308iksem kui muul. Po\u0303llumajanduse vo\u0303iduka\u0308iguga po\u0308o\u0308rati hobuste aretamisele u\u0308ha rohkem ta\u0308helepanu, misto\u0303ttu ilmusid pildile ka suuremad isendid."}, {"text_idx": "#000017", "text": "Praegu uudistab to\u0308o\u0308ru\u0308hm hobusesa\u0308ilmete iidset DNA-d ja otsib luudelt nende rollist tulenevaid morfoloogilisi muutusi. Vana-DNA po\u0303hjalikum analu\u0308u\u0308s vo\u0303ib autorite so\u0303nul aidata arheoloogidel mo\u0303ista, kuidas hobuste to\u0303ud ja tu\u0308u\u0308bid sajandite jooksul arenesid."}, {"text_idx": "#000019", "text": "Teadlased leidsid maailma vanima su\u0308dame"}, {"text_idx": "#000021", "text": "Tutanhamoni pistodal on salapa\u0308rane minevik"}, {"text_idx": "#000023", "text": "Hobuste aretajad tahavad ministeeriumilt saada hobuste uuringu andmeid"}, {"text_idx": "#000024", "text": "Tori hobust varitseb oht: Eesti aretajad ei jaksa karjasid u\u0308leval pidada"}, {"text_idx": "#000025", "text": "Muinasaegse Eesti moeva\u0308rv oli tumesinine"}, {"text_idx": "#000033", "text": "Ja\u0308a\u0308mees O\u0308tzi vo\u0303is olla to\u0303mmu ja kiilanev"}, {"text_idx": "#000034", "text": "Suur ja\u0308a\u0308tumine ajas esimesed inimesed Euroopast va\u0308lja"}, {"text_idx": "#000035", "text": "Eesti maanaine ja\u0308i ristiusu tulles oma ro\u0303ivamoele truuks"}, {"text_idx": "#000036", "text": "Vanamoodsad Eesti naised hoidsid peploskleiti au sees veel 13. sajandil"}, {"text_idx": "#000037", "text": "Teadlased uurisid va\u0308lja, mida ja\u0308a\u0308mees O\u0308tzi enne surma so\u0303i"}, {"text_idx": "#000045", "text": "Viis mu\u0308u\u0308ti eesti rahva kujunemisloost ja selle uurimise ko\u0308o\u0308gipoolest"}, {"text_idx": "#000047", "text": "Tartu parkla all oli peidus po\u0303hjaso\u0303jaeelne maailm"}, {"text_idx": "#000048", "text": "Eestlaste geneetiline peenstruktuur paljastab va\u0308rvika ajaloo ja piirkondlikud eripa\u0308rad"}, {"text_idx": "#000049", "text": "18. sajandi talupojale vo\u0303is kooselunormide rikkumine lo\u0303ppeda peakaotusega"}, {"text_idx": "#000051", "text": "Sajanditaguste kva\u0308a\u0308ride eluka\u0308iku u\u0308mbritseb saladuseloor"}, {"text_idx": "#000052", "text": "Eesti rahvastikuplahvatus ja\u0308i a\u0308ra maanappuse to\u0303ttu"}, {"text_idx": "#000054", "text": "Homoseksuaalsuse ajaloo allikad maalivad minevikust kirju pildi"}, {"text_idx": "#000055", "text": "Doktorito\u0308o\u0308: Vana-Liivimaa suure Rooma keisririigi osana"}, {"text_idx": "#000056", "text": "Eesti talupojad said topeltnimed mo\u0303isa ja kiriku ho\u0303o\u0303rumise to\u0303ttu"}, {"text_idx": "#000057", "text": "Inimkond pa\u0308rineb kahest erinevast Aafrika va\u0308ljara\u0308ndest"}, {"text_idx": "#000059", "text": "Animatsioon: geneetika selgitab, kust on pa\u0308rit eestlaste esiisad"}, {"text_idx": "#000061", "text": "Kuidas esimese o\u0308o\u0308 o\u0303igusest sai eesti rahvuslik narratiiv?"}]